सामग्री: नितीन बानुगडे

या यादीत शिवसेनेकडून नितीन बानुगडे यांचं नाव असल्याची चर्चा सुरू आहे. ते गेल्या काही वर्षांपासून शिवसेनेचे नेते म्हणून काम करत आहे. 

नितीन बानुगडे कोण आहेत?

नितीन बानुगडे हे प्राध्यापक व्याख्याते आहेत. त्यांनी शिवाजी महाराज, संभाजी महाराज, जगणं समाजासाठी, नातं संस्कारांचं, यशवंतराव चव्हाण अशा वेगवेगळ्या विषयांवर व्याख्यानं दिली आहेत. त्यांच्या व्याख्यानांना हजारोंच्या संख्येनं गर्दी जमते. 

याशिवाय ते त्यांच्या प्रेरणादायी व्याख्यानांसाठीही प्रसिद्ध आहेत. त्यांच्या यूट्यूब चॅनेलवरील 'स्वत:चे साम्राज्य निर्माण करा', 'वर्षभर उशीर होईल, पण ध्येय पूर्ण होईल', 'संघर्षाच्या काळात 10 हत्तींचं बळ देणारं भाषण' इ. व्याख्यानांच्या व्हीडिओंना लाखो व्ह्यूज आहेत. 

त्यांना फेसबुकवर 5 लाख 8 हजार फॉलोअर्स आहेत. फेसबुकवरील त्यांच्या अधिकृत पेजवर त्यांनी स्वत:विषयी माहिती दिली आहे. 

त्यात ते लिहितात, "जगातील सर्वात कमी वयाचा महानाट्यकार म्हणून जागतिक गौरव. नुसतेच मनोरंजन याने आयुष्यात काहीच भागात नसतं, तर त्या आधी थोडं प्रबोधनसुद्धा असावं लागतं. "

या पेजवरील वैयक्तिक माहितीत त्यांनी शिक्षणाविषयी लिहिलंय, "एम.एस.सी. भौतिकशास्त्र (पुणे विद्यापीठ), बी.एड. (सातारा), बी.जे. (कराड), पंचक्रोशी शिक्षण महामंडळ, ज्युनियर कॉलेज ऑफ सायन्स, आर्ट्स, कॉमर्स, रहिमतपूर येथे भौतिकशास्त्राचे प्राध्यापक."

नितीन बानुगडे

राजकीय कारकीर्द

2014च्या विधानसभा निवडणुकीवेळी बानुगडे यांनी शिवसेनेत प्रवेश केला. त्यावेळी लगेचच त्यांना सातारा, सांगली जिल्ह्याचं संपर्कप्रमुख पद देण्यात आलं.

बानगुडे यांच्या राजकीय कारकिर्दीविषयी 'पुण्य नगरी'च्या सातारा आवृत्तीचे वृत्त संपादक विनोद कुलकर्णी सांगतात, "नितीन बानुगडे पाटील मोठे वक्ते आहेत. शिवसेनेनं त्यांना गर्दी खेचणारा वक्ता म्हणून पक्षात घेतलं. त्यानंतर मराठवाडा, विदर्भ, कोकण अशा अनेक ठिकाणी त्यांनी सभा घेतल्या.

 शिवसेनेनं त्यांना अल्पावधीतच पक्षाच्या उपनेतेपदासाठी निवडलं आणि कृष्णा खोरे महामंडळाचं उपाध्यक्षपदही देऊ केलं. पुढे 2019च्या निवडणुकीत त्यांनी कोरेगाव विधानसभा मतदारसंघात शिवसेनेचा आमदारही निवडून आणला." 

सांगलीतील ज्येष्ठ पत्रकार धोंडिराम पाटील यांच्या मते, "नितीन बानुगडे पाटील यांना वक्तृत्व कौशल्यामुळे सांगलीचं संपर्कप्रमुख हे पद मिळालं. जिल्ह्यात शिवसेनेचे प्रचारक म्हणून...\nमागील सामग्री खालीलप्रमाणे सारांशित केली जाऊ शकते:
विधानषरिदेसाठीच्या 12 उमेदवारांची यादी महाविकास आघाडी सरकारतर्फे राज्यपाल भगतसिंग कोश्यारी यांच्याकडे सुपूर्द करण्यात आली आहे.